32010D0114
L 047/16
SLUŽBENI LIST EUROPSKE UNIJE
16.02.2010.
ODLUKA VIJEĆA
od 16. veljače 2010.
o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora Central Bank and Financial Services Authority of Ireland
(2010/114/EU)
VIJEĆE EUROPSKE UNIJE,
uzimajući u obzir Protokol o Statutu Europskog sustava središnjih banaka i Europske središnje banke priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27.1.,
uzimajući u obzir Preporuku ESB/2009/26 Europske središnje banke od 14. prosinca 2009. Vijeću Europske unije o vanjskim revizorima Central Bank and Financial Services Authority of Ireland (1),
budući da:
(1)
Reviziju financijskih izvještaja Europske središnje banke (ESB) i nacionalnih središnjih banaka Eurosustava trebali bi obavljati neovisni vanjski revizori koje preporuči Upravno vijeće ESB-a i odobri Vijeće Europske unije.
(2)
Mandat sadašnjeg vanjskog revizora Central Bank and Financial Services Authority of Ireland završit će nakon revizije za financijsku godinu 2008. Stoga je potrebno imenovati vanjske revizore od financijske godine 2009.
(3)
Central Bank and Financial Services Authority of Ireland odabralo je Deloitte & Touche kao vanjske revizore za financijske godine od 2009. do 2011.
(4)
Upravno Vijeće ESB-a preporučilo je da se Deloitte & Touche imenuje vanjskim revizorima Central Bank and Financial Services Authority of Ireland za financijske godine od 2009. do 2011.
(5)
Primjereno je slijediti preporuku Upravnog Vijeća ESB-a i na odgovarajući način izmijeniti Odluku 1999/70/EZ (2),
DONIJELO JE OVU ODLUKU:
Članak 1.
Članak 1. stavak 5. Odluke 1999/70/EZ zamjenjuje se sljedećim:
„5. Deloitte & Touche se ovime odobravaju kao vanjski revizori Central Bank and Financial Services Authority of Ireland za financijske godine od 2009. do 2011.”
Članak 2.
O ovoj se Odluci obavješćuje ESB.
Članak 3.
Ova se Odluka objavljuje u Službenom listu Europske unije.
Sastavljeno u Bruxellesu 16. veljače 2010.